stanford-oval/wikipedia huggingface dataset:
อังตอนียู รามัลยู ยานึช

| อังตอนียู รามัลยู ยานึช |
| --- | --- |


ประธานาธิบดีโปรตุเกส
ดำรงตำแหน่ง 14 กรกฎาคม ค.ศ. 1976 – 9 มีนาคม ค.ศ. 1986
นายกรัฐมนตรี: José Pinheiro de Azevedo มารียู ซูวารึช Alfredo Nobre da Costa Carlos Mota Pinto Maria de Lourdes Pintasilgo Francisco Sá Carneiro Francisco Pinto Balsemão มารียู ซูวารึช
ก่อนหน้า: ฟรังซิชกู ดา กอชตา โกมึช
ถัดไป: มารียู ซูวารึช
 
ข้อมูลส่วนบุคคล
เกิด: อังตอนียู โดส ซานโตส รามัลยู ยานึช  (1935-01-25) 25 มกราคม ค.ศ. 1935 (89 ปี) Louriçal do Campo, Castelo Branco, โปรตุเกส
พรรคการเมือง: นักการเมืองอิสระ
การเข้าร่วม พรรคการเมืองอื่น: พรรคต่ออายุประชาธิปไตย (1986–87)
คู่สมรส: Manuela Neto Portugal (สมรส 1970)
บุตร: Manuel António Miguel
ศิษย์เก่า: สถาบันการทหารโปรตุเกส
วิชาชีพ: ทหารบก
ลายมือชื่อ: 
ยศที่ได้รับการแต่งตั้ง
สังกัด: กองทัพโปรตุเกส
ประจำการ: 1952–1986
ยศ: พลเอก
ผ่านศึก: สงครามอาณานิคมโปรตุเกส

อังตอนียู โดส ซานโตส รามัลยู ยานึช (โปรตุเกส: António dos Santos Ramalho Eanes) เป็นนายพลและนักการเมืองชาวโปรตุเกสผู้ดำรงตำแหน่งประธานาธิบดีคนที่ 16 ของโปรตุเกสตั้งแต่ปี ค.ศ. 1976 ถึง ค.ศ. 1986
| ด ค กประธานาธิบดีโปรตุเกส |
| --- | --- | --- |
| สาธารณรัฐที่หนึ่ง |  มานูแวล ดึ อารียากา  ตียอฟีลู บรากา  บือร์นาร์ดีนู มาชาดู  ซีดอนียู ไปช์  ฌูเวา ดู กังตู อี กัชตรู  อังตอนียู ฌูแซ ดึ อัลไมดา  มานูแวล ไตไชรา โกมึช  บือร์นาร์ดีนู มาชาดู  |  |
| สาธารณรัฐที่สอง |  ฌูแซ เม็งดึช กาบึซาดัช  มานูแวล โกมึช ดา กอชตา  ออชการ์ การ์โมนา  ฟรังซิชกู กราไวรู ลอปึช  อาแมรีกู ตูมัช  |  |
| สาธารณรัฐที่สาม |  อังตอนียู ดึ สปีนูลา  ฟรังซิชกู ดา กอชตา โกมึช  อังตอนียู รามัลยู ยานึช  มารียู ซูวารึช  ฌอร์ฌึ ซังไปยู  อานีบัล กาวากู ซิลวา  มาร์แซลู รึเบลู ดึ โซซา  |  |
ออสวัลโด (ละครโทรทัศน์)

| ออสวัลโด |
| --- | --- |

ประเภท: ตลก การผจญภัย
สร้างโดย: เปโดร เอโบลิ
กำกับโดย: เปโดร เอโบลิ (S1) Antônio Linhares Beto Gomez (S2-)
เสียงของ: โจเอล วิเอร่า เมลิสซ่า การ์เซีย วีนี วูลฟ์ Mabel Cezar Francisco Jr. เปโดร เอโบลิ
ผู้ประพันธ์เพลง: Submarino Fantástico
ประเทศแหล่งกำเนิด:  บราซิล  แคนาดา  อินเดีย
ภาษาต้นฉบับ: โปรตุเกส อังกฤษ
จำนวนฤดูกาล: 4
จำนวนตอน: 52
การผลิต
ผู้อำนวยการผลิต: Luciana Eguti Paulo Muppet Vanessa Remonti
ผู้อำนวยการสร้าง: Janaína de Castro Alves
ความยาวตอน: 11 นาที
บริษัทผู้ผลิต: Birdo Studio Symbiosys Entertainment
ออกอากาศ
เครือข่าย: การ์ตูนเน็ตเวิร์ค
ออกอากาศ: 11 ตุลาคม ค.ศ. 2017 (2017-10-11) – ปัจจุบัน
ออสวัลโด (โปรตุเกส: Oswaldo) เป็นการ์ตูนทีวีแอนิเมชันของประเทศบราซิล ออกอากาศทางช่องการ์ตูนเน็ตเวิร์ค สร้างโดย เปโดร เอโบลิ (Pedro Eboli) ร่วมผลิตโดย เบิร์โด สตูดิโอ (Birdo Studio) และ ซิมไบโอซิส เอ็นเตอร์เทนเมนท์ (Symbiosys Entertainment) ฉายตอนแรกเมื่อวันที่ 11 ตุลาคม 2017
ตัวละครและเสียงพากย์

ออสวัลโด (Oswaldo) - พากย์โดย โจเอล วิเอร่า
เลอา (Léia) - พากย์โดย เมลิสซ่า การ์เซีย
โทเบียส (Tobias) - พากย์โดย วีนี วูลฟ์
แหล่งข้อมูลอื่น

เว็บไซต์ทางการ
ออสวัลโด ที่อินเทอร์เน็ตมูวีเดตาเบส
อองโตนี กรัสตู

| อองโตนี กรัสตู |
| --- | --- |

เกิด:  (1985-04-07) 7 เมษายน ค.ศ. 1985 (39 ปี) กรุงปารีส ประเทศฝรั่งเศส
สัญชาติ:  ฝรั่งเศส
อาชีพ: จ๊อกกี้
องค์การ: ฟรานซ์แกลลอป
อองโตนี กรัสตู (ฝรั่งเศส: Anthony Crastus; 7 เมษายน ค.ศ. 1985 — ) เป็นจ๊อกกี้ชาวฝรั่งเศส ในสังกัดฟรานซ์แกลลอป และเป็นตัวแทนจากสโมสรจ๊อกกี้ฮ่องกง โดยใช้ชื่อภาษาจีนคือ 郭達成 ในการแข่ง
ประวัติ

อองโตนีเกิดในกรุงปารีส ประเทศฝรั่งเศส เขาเกิดในครอบครัวนักแข่งความเร็ว โดยมีบิดาเป็นนักแข่งรถเทียม ซึ่งเขาเองก็ปรารถนาที่จะเป็นนักแข่งเฉกเช่นเดียวกับพ่อของเขา แล้วเขาก็ได้รับการสนับสนุนเป็นจ๊อกกี้ในเวลาต่อมา
ค.ศ. 2001 เขาได้รับใบอนุญาตจ๊อกกี้ โดยอ้างถึงการเป็นเจ้าของม้าที่พ่อของเขาได้รับชัยชนะเป็นครั้งแรก เพียงไม่กี่ปีหลังจากนั้นเขาก็สร้างสถิติที่โดดเด่น โดยใน ค.ศ. 2007 ได้รับชัยชนะ 31 ครั้ง จากการแข่งขัน 609 ครั้ง และเป็นผู้นำของฝรั่งเศสในอันดับที่ 30 และใน ค.ศ. 2008 จากการแข่งขัน 744 ครั้ง เขาได้รับชัยชนะ 70 ครั้ง โดยได้รับการจัดให้อยู่ในอันดับที่ 9 ซึ่งถือเป็นปีที่ประสบความสำเร็จครั้งใหญ่สำหรับเขา
ค.ศ. 2009 เขาได้รับชัยชนะ 84 ครั้ง และขึ้นมาอยู่ในอันดับที่ 8 ในปีเดียวกันนี้ เขายังได้รับการสนับสนุนจาก อีลี ลีลูค์ซึ่งเป็นครูฝึกม้า โดยได้รับใบอนุญาตในระยะสั้นจากสมาคมแข่งความเร็วแห่งประเทศญี่ปุ่น (เจอาร์เอ) สำหรับช่วงเวลาระหว่างวันที่ 31 ตุลาคม ถึง 30 ธันวาคม ที่ประเทศญี่ปุ่น นับเป็นการแข่งขันครั้งแรกที่ประเทศญี่ปุ่น ตลอดจนได้รับคำแนะนำจาก โยชิดะ เทรุยะ ในการเข้ารับการสนับสนุนรวมถึงการฝึกฝนจากคาซูโอะ ฟูจิซาวะ และในวันที่ 8 พฤศจิกายน เขาได้ชนะการแข่งขันลาเมียร์ควีน ที่สนามแข่งม้าฟุกุชิมะในอันดับที่ 8 ซึ่งนับเป็นชัยชนะครั้งแรกที่ได้รับการบันทึกรายการในประเทศญี่ปุ่น
เขาได้รับใบอนุญาตในระยะสั้นจากเจอาร์เออีกครั้ง สำหรับวันที่ 1 มกราคม ถึง 31 มกราคม ค.ศ. 2010  จากการขี่ม้าในช่วงปลายปีที่ประเทศญี่ปุ่นอย่างต่อเนื่อง
วันที่ 1 มกราคม ถึง 28 กุมภาพันธ์ ค.ศ. 2011 ได้รับใบอนุญาตในระยะสั้นจากเจอาร์เออีกเช่นเคย โดยในวันที่ 10 มกราคม เขาใช้ม้าแดนซ์แฟนตาเซียเข้าแข่งขัน และได้รับชัยชนะในแฟร์รี่สแตค ซึ่งถือเป็นชัยชนะในรายการเดิมพันระดับสูงครั้งแรกในประเทศญี่ปุ่น
ม้าแข่งหลัก

พลองเตเออร์
แดนซ์แฟนตาเซีย
โคซูโมเมโด
แหล่งข้อมูลอื่น

Ａ．クラストゥス騎手、Ｆ．ベリー騎手に短期騎手免許交付 เก็บถาวร 2011-01-09 ที่ เวย์แบ็กแมชชีน 2011-02-07閲覧 (ญี่ปุ่น)
Anthony Crastus - Fiche jockey - Geny (ฝรั่งเศส)
Anthony Crastus - Jockey detail (อังกฤษ)
อะเพลลีส

อะเพลลีสแห่งคอส (อังกฤษ: Apelles of Kos; กรีก: Ἀπελλῆς) เป็นจิตรกรชาวกรีกที่มีชื่อเสียงในคริสต์ศตวรรษที่ 4 พลินิผู้อาวุโสลำดับฝีมือของอะเพลลีสว่าดีกว่าจิตรกรก่อนหน้าและหลังจากนั้น และกล่าวว่าอยู่ในสมัยโอลิมปิกที่ 112 (332-329 ปีก่อนคริสต์ศักราช) ซึ่งอาจจะเป็นเพราะอะเพลลีสเขียนภาพเหมือนของอเล็กซานเดอร์มหาราช
ดูเพิ่ม

กรีกโบราณ
| ด ค กจิตรกรในศิลปะตะวันตก |
| --- | --- |
ทั่วไป:  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามสัญชาติ  จิตรกรแบ่งตามประเภท 
สมัย:  สมัยไบแซนไทน์  สมัยกอทิก  สมัยเนเธอร์แลนด์เริ่มแรก  ยุคทองของเนเธอร์แลนด์  สมัยฟื้นฟูศิลปวิทยา  สมัยฟื้นฟูศิลปวิทยาในฟลานเดอส์  สมัยฟื้นฟูศิลปวิทยาในเนเธอร์แลนด์  สมัยจริตนิยม  สมัยบาโรก  สมัยโรโกโก  ลัทธิคลาสสิกใหม่  สมัยจินตนิยม  ลัทธิประทับใจ  ลัทธิประทับใจยุคหลัง  ลัทธิสำแดงพลังอารมณ์  กลุ่มนิยมแบบก่อนราฟาเอล  ลัทธิสัญลักษณ์นิยม  ลัทธิบาศกนิยม  ลัทธิเหนือจริง  สมัยใหม่ 
ศตวรรษ:  คริสต์ศตวรรษที่ 13  คริสต์ศตวรรษที่ 14  คริสต์ศตวรรษที่ 15  คริสต์ศตวรรษที่ 16  คริสต์ศตวรรษที่ 17  คริสต์ศตวรรษที่ 18  คริสต์ศตวรรษที่ 19  คริสต์ศตวรรษที่ 20 
หัวเรื่อง/ประเภท:  ภาพประวัติศาสตร์ (รวมศิลปะศาสนา)  ภาพชีวิตประจำวัน  ภาพเหมือน  ภาพภูมิทัศน์  ภาพนิ่ง   ภาพพิมพ์หิน  ภาพไร้มายา  หนังสือวิจิตร  ภาพประกอบ 
สัญชาติ:  ชาวไทย  ชาวดัตช์  ชาวฝรั่งเศส  ชาวเฟลมิช  ชาวเยอรมัน  ชาวสเปน  ชาวออสเตรีย  ชาวอังกฤษ  ชาวอิตาลี  ชาวกรีก  ชาวอเมริกัน  ชาวสวีเดน  ชาวรัสเซีย  ชาวยูเครน 
 ปรัชญาศิลปะ  จิตรกรรม  จิตรกรที่มีบทความเกี่ยวกับงานเขียน  จิตรกรที่มีรายชื่องานเขียน  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง
อะทาเนเชียสแห่งอะเล็กซานเดรีย

| อะทาเนเชียสแห่งอะเล็กซานเดรีย |
| --- | --- |

มุขนายก ธรรมสักขี และนักปราชญ์แห่งคริสตจักร
เกิด: ค.ศ. 296 อะเล็กซานเดรีย จักรวรรดิโรมัน
เสียชีวิต: 2 พฤษภาคม ค.ศ. 373 อะเล็กซานเดรีย จักรวรรดิโรมัน
นิกาย: โรมันคาทอลิก  อีสเทิร์นออร์ทอดอกซ์  ออเรียนทัลออร์ทอดอกซ์
สักการสถานหลัก: อาสนวิหารนักบุญมาระโก กรุงไคโร ประเทศอียิปต์
วันฉลอง: 15 พฤษภาคม (คอปติก)  2 พฤษภาคม (คริสตจักรตะวันตก) 18 มกราคม (คริสตจักรตะวันออก)
นักบุญอะทาเนเชียสแห่งอะเล็กซานเดรีย (กรีก: Ἀθανάσιος Ἀλεξανδρείας; อังกฤษ: Athanasius of Alexandria) เป็นบิชอปแห่งอะเล็กซานเดรียระหว่างปี ค.ศ. 328 — 373 ถือเป็นนักเทววิทยาศาสนาคริสต์ที่มีบทบาทสำคัญในการต่อต้านลัทธิเอเรียส และวางรากฐานความเชื่อกระแสหลักในศาสนาคริสต์จนได้รับยกยย่องเป็นปิตาจารย์และนักปราชญ์แห่งคริสตจักร และเขียนงานนิพนธ์ที่สำคัญ เช่น ชีวิตของนักบุญแอนโทนี, ว่าด้วยการรับสภาพมนุษย์, และคำปราศรัยสี่ข้อตอบโต้พวกเอเรียน
ประวัติ

อะทาเนเชียส เกิดราวปี ค.ศ. 296 — 298 ในครอบครัวคริสต์ศาสนิกชนชาวโรมันแอฟริกัน ที่เมืองอะเล็กซานเดรีย มณฑลแอฟริกา จักรวรรดิโรมัน ได้รับการศึกษาจากอะเล็กซานเดอร์แห่งอะเล็กซานเดรียผู้เป็นลุง จนมีความรู้และคุณธรรมดี ต่อมาอะเล็กซานเดอร์ได้เป็นบิชอปแห่งอะเล็กซานเดรีย อะทาเนเชียสได้แยกไปใช้ชีวิตอารามวาสีในทะเลทราย ภายใต้การอบรมของนักบุญแอนโทนีอธิการ และได้เขียนชีวประวัติของนักบุญแอนโทนีขึ้น
ในปี ค.ศ. 319 อะทาเนเชียสได้รับศีลอนุกรมขั้นพันธบริกร และรับหน้าที่เลขานุการของลุง ทั้งสองได้เดินทางไปเข้าร่วมประชุมสภาสังคายนาไนเซียครั้งที่หนึ่งในปี ค.ศ. 325 เพื่อแก้ปัญหาลัทธิเอเรียสที่เผยแพร่ความเชื่อว่าพระเยซูไม่ใช่พระเจ้า อะเล็กซานเดอร์ถึงแก่มรณภาพในปีต่อมา อะทาเนเชียสดำรงตำแหน่งบิชอปสืบแทน และสืบทอดเจตนารมณ์ของลุงในการต่อต้านลัทธิเอเรียสอย่างรุนแรง ภาครัฐมองว่าการกระทำของอะทาเนเชียสสร้างความแตกแยกให้กับจักรวรรดิ จึงสั่งเนรเทศท่านรวมทั้งสิ้น 5 ครั้ง รวมเป็นเวลานานถึง 17 ปี  ท้ายที่สุดทัศนะของท่านจึงเป็นที่ยอมรับในคริสตจักร และลัทธิเอเรียสถูกประณามว่าเป็นพวกนอกรีต
บิชอปอะทาเนเชียส ถึงแก่มรณภาพอย่างสงบเมื่อวันที่ 2 พฤษภาคม ราวปี ค.ศ. 373 และได้รับยกย่องว่าเป็นนักบุญ ทางคริสตจักรโรมันคาทอลิกได้ประกาศให้ท่านเป็นนักปราชญ์แห่งคริสตจักร ในปั ค.ศ. 1568
สหพันธ์วอลเลย์บอลระหว่างประเทศ

| --- | --- |

แผนที่ของทวีปสหพันธ์ร่วมกับเอฟไอวีบี
ชื่อย่อ: FIVB
คําขวัญ: Get involved, keep the ball flying!
ก่อนหน้า: สหพันธ์แฮนด์บอลสมัครเล่นนานาชาติ
ก่อตั้ง: 20 เมษายน 1947; 77 ปีก่อน (1947-04-20)
ก่อตั้งที่: ปารีส ฝรั่งเศส
ประเภท: สหพันธ์กีฬา
สถานะตามกฎหมาย: ดูแลการกีฬาวอลเลย์บอล
วัตถุประสงค์: ธรรมาภิบาลกีฬา
สํานักงานใหญ่: โลซาน, สวิตเซอร์แลนด์
พิกัด: 46°30′26.87″N 6°38′8.7″E﻿ / ﻿46.5074639°N 6.635750°E﻿ / 46.5074639; 6.635750
ภูมิภาคที่รับผิดชอบ : ทั่วโลก
สมาชิก  : 222 สมาคมแห่งชาติ
ภาษาทางการ : อังกฤษ, ฝรั่งเศส, สเปน, อาหรับ,  โปรตุเกส, รัสเซีย
ประธาน:  อาลี กราซา
องค์กรแม่: สภา
หน่วยงานในกํากับ: 5   เอวีซี (สมาพันธ์เอเชีย)  CAVB (สมาพันธ์แอฟริกา)  CEV (สมาพันธ์ยุโรป)  CSV (สมาพันธ์อเมริกาใต้)  NORCECA (สมาพันธ์อเมริกาเหนือ อเมริกากลาง และแคริบเบียน)  
สังกัด: คณะกรรมการโอลิมปิกสากล
เว็บไซต์: www.fivb.com
สหพันธ์วอลเลย์บอลระหว่างประเทศ (ฝรั่งเศส: Fédération Internationale de Volleyball) หรือที่เรียกกันโดยย่อว่า FIVB  เป็นการดูแลระหว่างประเทศเพื่อการกีฬาวอลเลย์บอลชายหาดและวอลเลย์บอลในร่ม ที่ตั้งสำนักงานใหญ่ของสหพันธ์ตั้งอยู่ในโลซาน สวิตเซอร์แลนด์ และมีประธานปัจจุบันคือ อาลี กราซา
ประวัติ

ในปี ค.ศ. 2020 เอฟไอวีบี มีสหพันธ์สมาชิกทั้งหมด 222 สหพันธ์
การแข่งขัน

ด้านล่างนี้คือรายการการแข่งขันที่จัดขึ้นโดยเอฟไอวีบี:
กีฬาโอลิมปิก ตั้งแต่ปี ค.ศ. 1964, จัดขึ้นทุก 4 ปี
วอลเลย์บอลชายชิงแชมป์โลก ตั้งแต่ปี ค.ศ. 1949, จัดขึ้นทุก 4 ปี
วอลเลย์บอลหญิงชิงแชมป์โลก ตั้งแต่ปี ค.ศ. 1952, จัดขึ้นทุก 4 ปี
วอลเลย์บอลชายเวิลด์คัพ ตั้งแต่ปี ค.ศ. 1965, จัดขึ้นทุก 4 ปี
วอลเลย์บอลหญิงเวิลด์คัพ ตั้งแต่ปี ค.ศ. 1973, จัดขึ้นทุก 4 ปี
วอลเลย์บอลเวิลด์แกรนด์แชมเปียนคัพ ตั้งแต่ปี ค.ศ. 1993, จัดขึ้นทุก 4 ปี
วอลเลย์บอลชายเนชันส์ลีก ตั้งแต่ปี ค.ศ. 2018, จัดขึ้นทุกปี
วอลเลย์บอลหญิงเนชันส์ลีก ตั้งแต่ปี ค.ศ. 2018, จัดขึ้นทุกปี
วอลเลย์บอลชายแชลเลนเจอร์คัพ ตั้งแต่ปี ค.ศ. 2018, จัดขึ้นทุกปี
วอลเลย์บอลหญิงแชลเลนเจอร์คัพ ตั้งแต่ปี ค.ศ. 2018, จัดขึ้นทุกปี
วอลเลย์บอลชายชิงแชมป์สโมสรโลก ตั้งแต่ปี ค.ศ. 1989, จัดขึ้นทุกปี
วอลเลย์บอลหญิงชิงแชมป์สโมสรโลก ตั้งแต่ปี ค.ศ. 1991, จัดขึ้นทุกปี
สิ้นสุด
วอลเลย์บอลเวิลด์ลีก ค.ศ. 1990–2017, จัดขึ้นทุกปี
วอลเลย์บอลเวิลด์กรังด์ปรีซ์ ค.ศ. 1993–2017, จัดขึ้นทุกปี
และด้านล่างนี้เป็นรายการการแข่งขันวอลเลย์บอลระดับเยาวชน:
วอลเลย์บอลชายชิงแชมป์โลก รุ่นอายุไม่เกิน 23 ปี ตั้งแต่ปี ค.ศ. 2013, จัดขึ้นทุก 2 ปี
วอลเลย์บอลหญิงชิงแชมป์โลก รุ่นอายุไม่เกิน 23 ปี ตั้งแต่ปี ค.ศ. 2013, จัดขึ้นทุก 2 ปี
วอลเลย์บอลชายชิงแชมป์โลก รุ่นอายุไม่เกิน 21 ปี (เยาวชน) ตั้งแต่ปี ค.ศ. 1977, จัดขึ้นทุก 2 ปี
วอลเลย์บอลหญิงชิงแชมป์โลก รุ่นอายุไม่เกิน 20 ปี (เยาวชน) ตั้งแต่ปี ค.ศ. 1977, จัดขึ้นทุก 2 ปี
วอลเลย์บอลชายชิงแชมป์โลก รุ่นอายุไม่เกิน 19 ปี (ยุวชน) ตั้งแต่ปี ค.ศ. 1989, จัดขึ้นทุก 2 ปี
วอลเลย์บอลหญิงชิงแชมป์โลก รุ่นอายุไม่เกิน 18 ปี (ยุวชน) ตั้งแต่ปี ค.ศ. 1989, จัดขึ้นทุก 2 ปี
และด้านล่างนี้คือรายการการแข่งขันวอลเลย์บอลชายหาดระดับนานาชาติ:
กีฬาโอลิมปิก ตั้งแต่ปี ค.ศ. 1996, จัดขึ้นทุก 4 ปี
วอลเลย์บอลชายหาดชิงแชมป์โลก ตั้งแต่ปี ค.ศ. 1997, จัดขึ้นทุก 2 ปี
วอลเลย์บอลชายหาดเวิลด์ทัวร์ ตั้งแต่ปี ค.ศ. 1989, จัดขึ้นทุกปี
และด้านล่างนี้เป็นรายการการแข่งขันวอลเลย์บอลชายหาดระดับเยาวชน:
วอลเลย์บอลชายหาดชิงแชมป์โลก รุ่นอายุไม่เกิน 23 ปี ตั้งแต่ปี ค.ศ. 2013, จัดขึ้นทุกปี
วอลเลย์บอลชายหาดชิงแชมป์โลก รุ่นอายุไม่เกิน 21 ปี ตั้งแต่ปี ค.ศ. 2001, จัดขึ้นทุกปี
วอลเลย์บอลชายหาดชิงแชมป์โลก รุ่นอายุไม่เกิน 19 ปี ตั้งแต่ปี ค.ศ. 2003, จัดขึ้นทุกปี
วอลเลย์บอลชายหาดชิงแชมป์โลก รุ่นอายุไม่เกิน 17 ปี ตั้งแต่ปี ค.ศ. 2014, จัดขึ้นทุกปี
แชมป์ในการแข่งขันปัจจุบัน > วอลเลย์บอลในร่ม > ระดับทีมชาติ

| รายการ | รายการ | ชุดใหญ่ (ชาย) - (หญิง) | U23 (ชาย) - (หญิง) | เยาวชน (ชาย U21) - (หญิง U20) | ยุวชน (ชาย U19) - (หญิง U18) |
| --- | --- | --- | --- | --- | --- |
| ชิงแชมป์โลก | (ชาย) |  อิตาลี (2022)  |  อาร์เจนตินา (2017)  |  อิตาลี (2021)  |  โปแลนด์ (2021) |
| ชิงแชมป์โลก | (หญิง) |  เซอร์เบีย (2022)  |  ตุรกี (2017)  |  อิตาลี (2021)  |  รัสเซีย (2021) |
| กีฬาโอลิมปิก | (ชาย) |  ฝรั่งเศส (2020)  | N/A | N/A |  คิวบา (2010)  |
| กีฬาโอลิมปิก | (หญิง) |  สหรัฐ (2020)  | N/A | N/A |  เบลเยียม (2010)  |
| เวิลด์คัพ | (ชาย) |  บราซิล (2019)  | N/A | N/A | N/A |
| เวิลด์คัพ | (หญิง) |  จีน (2019) | N/A | N/A | N/A |
| เวิลด์แกรนด์แชมเปียนคัพ | (ชาย) |  บราซิล (2017)  | N/A | N/A | N/A |
| เวิลด์แกรนด์แชมเปียนคัพ | (หญิง) |  จีน (2017) | N/A | N/A | N/A |
| เนชันส์ลีก  | (ชาย) |  โปแลนด์ (2023)  | N/A | N/A | N/A |
| เนชันส์ลีก  | (หญิง) |  ตุรกี (2023) | N/A | N/A | N/A |
| รายการชิงแชมป์ทวีป | รายการชิงแชมป์ทวีป | ชุดใหญ่ | U23 | เยาวชน | ยุวชน |
| แอฟริกา (CAVB) | (ชาย) |  ตูนิเซีย (2021)  |  แอลจีเรีย (2017)  |  ตูนิเซีย (2018)  |  ตูนิเซีย (2016) |
| แอฟริกา (CAVB) | (หญิง) |  แคเมอรูน (2021)  |  อียิปต์ (2016)  |  อียิปต์ (2018)  |  อียิปต์ (2016) |
| เอเชียและโอเชียเนีย (AVC) | (ชาย) |  อิหร่าน (2021)  |  จีนไทเป (2019)  |  อิหร่าน (2018)  |  ญี่ปุ่น (2018) |
| เอเชียและโอเชียเนีย (AVC) | (หญิง) |  ไทย (2023)  |  จีน (2019)  |  ญี่ปุ่น (2018)  |  ญี่ปุ่น (2018) |
| ยุโรป (CEV) | (ชาย) |  อิตาลี (2021)  | N/A |  รัสเซีย (2020)  |  อิตาลี (2020) |
| ยุโรป (CEV) | (หญิง) |  อิตาลี (2021)  | N/A |  ตุรกี (2020)  |  รัสเซีย (2020) |
| อเมริกาเหนือ (NORCECA) | (ชาย) |  ปวยร์โตรีโก (2021)  | N/A |  คิวบา (2018)  |  คิวบา (2018)  |
| อเมริกาเหนือ (NORCECA) | (หญิง) |  สาธารณรัฐโดมินิกัน (2021)  | N/A |  สหรัฐ (2018)  |  สหรัฐ (2018) |
| อเมริกาใต้ (CSV) | (ชาย) |  บราซิล (2021)  |  บราซิล (2016)  |  บราซิล (2018)  |  บราซิล (2018) |
| อเมริกาใต้ (CSV) | (หญิง) |  บราซิล (2021)  |  บราซิล (2016)  |  บราซิล (2018)  |  อาร์เจนตินา (2018) |
แชมป์ในการแข่งขันปัจจุบัน > วอลเลย์บอลในร่ม > ระดับสโมสร

| รายการ | ชาย | หญิง |
| --- | --- | --- |
| ชิงแชมป์สโมสรโลก (ชาย) (หญิง) |  ซาดากรูเซย์รูโวเลย์ (2021) |  วาคึฟบังค์อิสตันบูล (2021) |
| ชิงแชมป์สโมสรแอฟริกัน |  อัลอะฮ์ลี (2022) |  คลับเฟมีนิน เด คาร์เธจ (2021) |
| ชิงแชมป์สโมสรเอเชีย |  เพย์กอน เตหะราน (2022) |  สปอร์ต​คลับ1 (2023) |
| ยูโรเปียนแชมเปียนส์ลีก (ชาย) (หญิง) |  ซักซาแกนแจชึน-กอชแล (2022) |  วาคึฟบังค์อิสตันบูล (2022) |
| ชิงแชมป์สโมสรอเมริกาใต้ |  ซาดากรูเซย์รูโวเลย์ (2022) |  มีนัสเตนิสกลูบี (2022) |
แชมป์ในการแข่งขันปัจจุบัน > วอลเลย์บอลชายหาด

| รายการ | ชาย | หญิง |
| --- | --- | --- |
| กีฬาโอลิมปิก |  Anders Mol และ Christian Sørum (NOR) (2020) |  April Ross และ Alix Klineman (USA) (2020) |
| ชิงแชมป์โลก |  Oleg Stoyanovskiy และ Viacheslav Krasilnikov (RUS) (2019) |  Sarah Pavan และ Melissa Humana-Paredes (CAN) (2019) |
| เวิลด์ทัวร์ |  Viacheslav Krasilnikov และ Oleg Stoyanovskiy (RUS) (2019) |  Laura Ludwig และ Margareta Kozuch (GER) (2019) |
| กีฬาโอลิมปิกเยาวชน |  David Åhman และ Jonatan Hellvig (SWE) (2018) |  Maria Voronina และ Maria Bocharova (RUS) (2018) |
| ชิงแชมป์โลก รุ่นอายุไม่เกิน 23 ปี |  Maciej Kosiak และ Maciej Rudol (POL) (2014) |  Nicole Laird และ Mariafe Artacho (AUS) (2014) |
| ชิงแชมป์โลก รุ่นอายุไม่เกิน 21 ปี |  Renato Carvalho และ Rafael Carvalho (BRA) (2019) |  Victoria Tosta และ Vitoria Rodrigues (BRA) (2019) |
| ชิงแชมป์โลก รุ่นอายุไม่เกิน 19 ปี |  Denis Shekunov และ Dmitrii Veretiuk (RUS) (2018) |  Maria Voronina และ Maria Bocharova (RUS) (2018) |
| ชิงแชมป์โลก รุ่นอายุไม่เกิน 17 ปี |  Florian Breer และ Yves Haussener (SUI) (2014) |  Morgan Martin และ Kathryn Plummer (USA) (2014) |
รายการแข่งขันอื่น ๆ

เอฟไอวีบียังเป็นผู้รับผิดชอบการแข่งขันวอลเลย์บอลบางส่วนในระดับภูมิภาค ได้แก่
เอเชียนเกมส์
ยูโรเปียนเกมส์
แพนอเมริกันเกมส์
ลูโซโฟนีเกมส์
แอฟริกันเกมส์
องค์กร

สมาพันธ์วอลเลย์บอลเอเชีย ในเอเชียและโอเชียเนีย
สมาพันธ์วอลเลย์บอลอเมริกาใต้ ในอเมริกาใต้
สมาพันธ์วอลเลย์บอลแอฟริกา ในแอฟริกา
สมาพันธ์วอลเลย์บอลยุโรป ในยุโรป
สมาพันธ์วอลเลย์บอลอเมริกาเหนือ อเมริกากลาง และแคริบเบียน ในอเมริกาเหนือ อเมริกากลาง และแคริบเบียน
ประธานสหพันธ์

ปอล ลีบ็อง (1947–1984)
รูเบน อาโกสตา (1984–2008)
เวย จีจุง (2008–2012)
อาลี กราซา (2012–)
อังตอนียู ซิลวา

| 0 | 1 | 2 | 3 |
| --- | --- | --- | --- |
 ซิลวากับไบฟีกาใน ค.ศ. 2022
ข้อมูลส่วนตัว
ชื่อเต็ม:  อังตอนียู ฌูเวา ปึไรรา ดึ อัลบูแกร์กึ ตาวารึช ดา ซิลวา
วันเกิด:   (2003-10-30) 30 ตุลาคม ค.ศ. 2003 (21 ปี)
สถานที่เกิด:  วีเซว โปรตุเกส
ส่วนสูง:  1.87 เมตร (6 ฟุต 2 นิ้ว)
ตำแหน่ง:  กองหลัง
ข้อมูลสโมสร
สโมสรปัจจุบัน:  ไบฟีกา
หมายเลข:  4
สโมสรเยาวชน
2010–2012:  ปึนัลวาดูกัชแตลู
2012–2015:  รึปึเซ็งซึช
2015–2016:  วีเซวยูไนเต็ด
2016–2022:  ไบฟีกา
สโมสรอาชีพ*
| ปี |  ทีม |  ลงเล่น |  (ประตู) |
| 2022 |  ไบฟีกา เบ |  2 |  (0) |
| 2022– |  ไบฟีกา |  60 |  (5) |
ทีมชาติ‡
| 2019 |  โปรตุเกส อายุไม่เกิน 16 ปี |  8 |  (0) |
| 2019–2020 |  โปรตุเกส อายุไม่เกิน 17 ปี |  8 |  (1) |
| 2021 |  โปรตุเกส อายุไม่เกิน 18 ปี |  2 |  (0) |
| 2021–2022 |  โปรตุเกส อายุไม่เกิน 19 ปี |  9 |  (1) |
| 2022 |  โปรตุเกส อายุไม่เกิน 21 ปี |  1 |  (0) |
| 2022– |  โปรตุเกส |  11 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 13 พฤศจิกายน 2022 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 11 มิถุนายน 2024 (UTC)
อังตอนียู ฌูเวา ปึไรรา ดึ อัลบูแกร์กึ ตาวารึช ดา ซิลวา (โปรตุเกส: António João Pereira de Albuquerque Tavares da Silva; เกิดวันที่ 30 ตุลาคม ค.ศ. 2003) เป็นนักฟุตบอลอาชีพชาวโปรตุเกส ปัจจุบันเล่นในตำแหน่งเซ็นเตอร์แบ็กให้แก่สโมสรไบฟีกาในปรีไมราลีกา และทีมชาติโปรตุเกส
ซิลวามาจากระบบเยาวชนของไบฟีกา เขาสร้างผลงานในช่วงที่อยู่กับทีมสำรองโดยคว้าแชมป์ยูฟ่ายูธลีกฤดูกาล 2021–22 มีส่วนช่วยให้ไบฟีกาคว้าถ้วยรางวัลยุโรปถ้วยแรกในรอบ 60 ปี ต่อมาเขาได้เลื่อนขึ้นมาเล่นกับทีมชุดใหญ่ โดยเปิดตัวในระดับอาชีพในฤดูกาล 2022–23
ซิลวาเป็นอดีตผู้เล่นทีมชาติโปรตุเกสระดับเยาวชน โดยเป็นตัวแทนของประเทศในรุ่นอายุต่าง ๆ จากนั้นเขาผ่านการคัดเลือกให้ร่วมทีมชาติชุดใหญ่สำหรับการแข่งขันฟุตบอลโลก 2022
อะพอสทรอฟี

อะพอสทรอฟี ( ' ) (อังกฤษ: apostrophe; กรีก: ἡ ἀπόστροφος, hē apóstrophos) เป็นเครื่องหมายวรรคตอนสากลอย่างหนึ่ง มีลักษณะเป็นขีดตั้งเล็ก ๆ เขียนอยู่เหนือและถัดจากอักษร หรือปรากฏคล้ายอัญประกาศเดี่ยว (ดูภาพทางขวา) ใช้มากในภาษาที่ใช้อักษรละติน แต่ไม่มีใช้ในภาษาไทย และบางครั้งก็ใช้เป็นเครื่องหมายเสริมสัทอักษร
การใช้งาน

ในภาษาอังกฤษใช้คู่กับ s เพื่อแสดงความเป็นเจ้าของ โดยการเติม 's ลงไปที่ผู้เป็นเจ้าของ หากผู้เป็นเจ้าของลงท้ายด้วย s อยู่แล้วก็เพียงแค่เติม ' ลงไป
Helen's cat
Addams' house
ใช้ย่อคำในภาษาพูด หรือการพาดหัวข่าว
I will, I shall → I'll
I am not → I ain't
government → gov't
about → 'bout
and → 'n, n'
ใช้เพื่อทำให้คำศัพท์บางอย่างเป็นพหูพจน์ เช่นตัวอักษร ตัวเลข คำสั้น
90's, 1960's
A's, PO's, CEO's
do's, ex's, yes', no's
ในภาษาฝรั่งเศส ใช้ย่อคำนำหน้า la le กับคำนามเอกพจน์ที่ขึ้นต้นด้วยสระ
l'ordinateur
l'amour
l'île
ในการทับศัพท์ด้วยอักษรละติน รวมทั้งพินอิน อะพอสทรอฟีจะใช้เมื่อเป็นการแบ่งพยางค์ในกรณีที่พยางค์ถัดไปไม่มีพยัญชนะต้น
Ge'ez (กีเอส)
Xi'an (ซีอาน), Chang'an (ฉางอาน)
Qur'an (กุรอาน)
Shin'ichi (ชินอิจิ)
อะพอสทรอฟีอาจใช้แทนการเน้นเสียงหลักในการอธิบายคำอ่านด้วยสัทอักษรสากล โดยแท้จริงแล้วยูนิโคดก็มีอักขระสำหรับการเน้นเสียงหลักอยู่แล้วที่ U+02C8 ( ˈ )
Apostrophe /ə'pɒstrəfi/ (หรือ /əˈpɒstrəfi/)
ภาษาที่มีการใช้เสียงกัก เส้นเสียง /ʔ/ การเติมอะพอสทรอฟีก็เพื่อใช้แทนเสียงนั้น เช่นในภาษาเตตุน ภาษาตองงา ภาษากัวรานี ภาษามายา ส่วนภาษาฮาวายถือว่าอะพอสทรอฟีหัวกลับ ( ʻ ) เป็นพยัญชนะหลักในภาษาด้วย
บางครั้งอาจใช้แทนเครื่องหมายไพรม์ในทางคณิตศาสตร์ เนื่องจากพิมพ์ได้ง่ายกว่า
f(x) = x³ ; f'(x) = 3x²
A ⊕ B = AB' + A'B
อัครมุขมณฑลปารีส

อาสนวิหารน็อทร์-ดามแห่งปารีส
อัครมุขมณฑลปารีส (ฝรั่งเศส: Archidiocèse de Paris) เป็นหนึ่งในอัครมุขมณฑลทั้ง 23 แห่งของคริสตจักรโรมันคาทอลิกในประเทศฝรั่งเศส ตั้งอยู่ที่กรุงปารีส
อัครมุขมณฑลนี้ก่อตั้งขึ้นครั้งแรกราวคริสต์ศตวรรษที่ 3 มีสถานะเป็นมุขมณฑล นักบุญเดนิสเป็นมุขนายกองค์แรก ต่อมาในวันที่ 20 ตุลาคม ค.ศ. 1622 จึงยกสถานะเป็นอัครมุขมณฑล โดยฌ็อง-ฟร็องซัว เดอ กงดี เป็นอัครมุขนายกองค์แรก
ปัจจุบันอัครมุขมณฑลปารีสมีพื้นที่ 105.4 ตารางกิโลเมตร แบ่งออกเป็น 116 เขตแพริช มีอาสนวิหารน็อทร์-ดามแห่งปารีสเป็นอาสนวิหารประจำอัครมุขมณฑล อัครมุขนายกองค์ปัจจุบันคือพระคาร์ดินัลอ็องเดร แว็ง-ทรัว ซึ่งดำรงตำแหน่งมาตั้งแต่วันที่ 11 กุมภาพันธ์ ค.ศ. 2005
ปริมุขมณฑล

อัครมุขมณฑลปารีสมีปริมุขมณฑลในสังกัด 7 มุขมณฑลได้แก่
มุขมณฑลเครแตย์
มุขมณฑลเอวรี-กอร์แบย์-เอซอน
มุขมณฑลโม
มุขมณฑลน็องแตร์
มุขมณฑลปงตวซ
มุขมณฑลแซ็ง-เดอนี
มุขมณฑลแวร์ซาย
ออแตลฌอร์ฌ-แซ็งก์

| ออแตลฌอร์ฌ-แซ็งก์   Hôtel George-V |
| --- | --- |

th
ข้อมูลทั่วไป
ที่ตั้ง: เลขที่ 31 ถนนพระเจ้าจอร์จที่ 5 กรุงปารีส ประเทศฝรั่งเศส
พิกัด: 48°52′8.10″N 2°18′2.11″E﻿ / ﻿48.8689167°N 2.3005861°E﻿ / 48.8689167; 2.3005861
เปิดใช้งาน: 2471
เจ้าของ: เจ้าชายอัลวะลีด บิน เฏาะลาล แห่งซาอุดีอาระเบีย
ข้อมูลอื่น
จำนวนห้อง: 245
จำนวนห้องชุด: 59
เว็บไซต์
fourseasons.com/paris
ออแตลฌอร์ฌ-แซ็งก์ (ฝรั่งเศส: Hôtel George-V; "โรงแรมพระเจ้าจอร์จที่ 5") เป็นโรงแรมหรูหราระดับห้าดาวตั้งอยู่ใกล้เคียงช็องเซลีเซบนถนนพระเจ้าจอร์จที่ 5 กรุงปารีส ประเทศฝรั่งเศส โดยตั้งชื่อตามถนนอันเป็นตั้งดังกล่าวนั้น
ห้องชุดรอยัล (Royal Suite) ของโรงแรมนี้ราคาคืนละ 24,550 ดอลลาร์สหรัฐ และซีเอ็นเอ็นโก (CNN Go) จัดเมื่อปี 2555 ว่าแพงเป็นอันดับที่ 11 ของโลก
ประวัติ

ออแตลฌอร์ฌ-แซ็งก์เป็นโรงแรมหลังที่แปดที่ฌอแอล อีลม็อง (Joel Hillman) ก่อตั้งขึ้น มูลค่าการก่อสร้างอยู่ที่สามสิบเอ็ดล้านดอลลาร์สหรัฐ และเปิดเมื่อปี 2471 เจ้าของคนต่อมาคือ ฟร็องซัว ดูว์เพร (François Dupré) ผู้เป็นเจ้าของโรงแรมปลาซาอาเตเน (Plaza Athénée) ในกรุงปารีส และโรงแรมริตซ์การ์ลตงมงเรอาล (Ritz Carlton Montreal) ในนครมงเรอาล ประเทศแคนาดา ด้วย
ออแตลฌอร์ฌ-แซ็งก์มีห้องรับรองแขกสองร้อยสี่สิบห้าห้อง และได้รับรางวัลชนะเลิศหลายรายการจากนิตยสารคอนเดแนสต์แทรเวเลอร์ (Condé Nast Traveler) นอกจากนี้ ภัตตาคารเลอแซ็งก์ (Le Cinq) ของโรงแรม ยังได้รับดาวมิชแล็ง (Michelin) ถึงสองดวงด้วย
บริษัทคิงดอมโฮลดิง (Kingdom Holding Company) ซึ่งเป็นบริษัทลงทุนภายใต้ความควบคุมของเจ้าชายอัลวะลีด บิน เฏาะลาล (Al-Waleed bin Talal) แห่งซาอุดีอาระเบีย ได้เป็นเจ้าของออแตลฌอร์ฌ-แซ็งก์ตั้งแต่ปี 2551 และตั้งให้กลุ่มโรงแรมโฟร์ซีซันส์ (Four Seasons Hotels) เป็นผู้จัดการ กับให้คริสโตเฟอร์ นอร์ตัน (Christopher Norton) เป็นผู้จัดการทั่วไปและเป็นรองประธานภูมิภาค
แหล่งข้อมูลอื่น

เว็บไซต์อย่างเป็นทางการ
สิทธิเหนือพื้นดิน

| --- | --- |
อักษรย่อ: คำเต็ม
ฎ.: คำพิพากษาศาลฎีกา (คลิก เก็บถาวร 2010-01-14 ที่ เวย์แบ็กแมชชีน)
ป.พ.พ.: ประมวลกฎหมายแพ่งและพาณิชย์ (คลิก เก็บถาวร 2010-05-05 ที่ เวย์แบ็กแมชชีน)
ม.: มาตรา
ว.: วรรค
การใช้อักษรย่อในนี้เพื่อมิให้บทความเยิ่นเย้อเท่านั้น แต่โดยปรกติแล้วควรเขียนด้วยคำเต็มไม่ควรย่อ เช่น "ป.พ.พ. ม.123 ว.2" ควรเขียนว่า "ประมวลกฎหมายแพ่งและพาณิชย์ มาตรา 123 วรรคสอง" มากกว่า
สิทธิเหนือพื้นดิน (อังกฤษ: right of superficies; ละติน: jus superficiarium; ฝรั่งเศส: droit de superficie (IPA: dʀwɑ•də•sypɛʀfisi /ดรัวเดอซูแปร์ฟีซี/); ญี่ปุ่น: 地上権? (โรมะจิ: chijōken /ชิโจเก็ง/)) เป็นทรัพยสิทธิประเภทหนึ่ง โดยเป็นสิทธิที่บุคคลจะเป็นเจ้าของโรงเรือน สิ่งปลูกสร้าง หรือสิ่งเพาะปลูก บนที่ดินของผู้อื่น หรือใต้พื้นดินแห่งที่ดินของผู้อื่น บุคคลผู้มีสิทธิเช่นนี้เรียก "ผู้ทรงสิทธิเหนือพื้นดิน" (อังกฤษ: superficiary)
คำ "superficie" ในกลุ่มคำภาษาอังกฤษ "right of superficies" นั้นมาจากคำในภาษาฝรั่งเศส "superficies" (IPA: sypɛʀfisi /ซูแปร์ฟีซี/) แปลว่า ผิว (surface) ซึ่งเป็นคำประสมระหว่าง "super" (ซูแปร์) ว่า เหนือ (above) + "ficie" (ฟีซี) ว่า พื้นดิน (ground)
ผลของสิทธิเหนือพื้นดิน > การโอนสิทธิเหนือพื้นดิน

สิทธิเหนือพื้นดินนั้นแตกต่างจากสิทธิอาศัย (อังกฤษ: right of habitation) สิทธิเก็บกิน (อังกฤษ: usufruct) และ ภาระติดพันในอสังหาริมทรัพย์ (อังกฤษ: charge on immovable) ที่ทั้งสามอย่างหลังเป็นสิทธิเฉพาะตัวของบุคคล โอนให้แก่ผู้อื่นไม่ได้ในทุกกรณี แต่ภาระติดพันในอสังหาริมทรัพย์อาจโอนได้หากกำหนดไว้ในนิติกรรมอันก่อให้เกิดภาระติดพันนั้น ขณะที่สิทธิเหนือพื้นดินมิใช่สิทธิเฉพาะตัว จึงโอนหรือตกทอดเป็นมรดกได้ตราบที่ยังไม่ครบกำหนดเวลาของสิทธิ ทั้งนี้ ตาม ป.พ.พ. ม.1411
ฎ.840/2492 ว่า โจทก์ขายเรือนซึ่งอยู่ในที่ของโจทก์ให้จำเลย โดยมีข้อสัญญากันว่าโจทก์ผู้ขายยอมให้จำเลยผู้ซื้ออยู่ในที่ดินมีกำหนด 3 ปี โดยไม่คิดค่าเช่านับแต่วันทำสัญญา ดังนี้ ในระยะ 3 ปีนี้จำเลยย่อมเอาเรือนหลังนี้ไปให้คนอื่นเช่าอยู่ได้ เพราะเรือนเป็นของจำเลยผู้ซื้อ จำเลยจะอยู่เองหรือจะให้ใครอยู่ก็ย่อมมีสิทธิทำได้ เป็นการใช้สิทธิตามสัญญาซื้อขาย